I 1945 under 2. verdenskrig blev byen af Hitler erklæret som en fæstning, der skulle holdes for enhver pris, og blev belejret i seks uger af Den Røde Hær, hvorefter 98% af byen lå i ruiner. Efter Jaltakonferencen blev byen, ligesom det meste af Nedre Schlesien, overdraget til Polen og de tysktalende indbyggere blev fordrevet. I maj 1945 ankom de første polske bosættere til ruinerne. Efter at et kobberstøberi blev bygget i Głogów i 1967 begyndte byen at udvikle sig. Støberiet er stadig den største industrivirksomhed i byen.